АҞӘА, ԥхынҷкәын 26 - Sputnik. Нхыҵ Уаԥстәылатәи архитектор Витали Калоев, Бодентәи авиакатострофаҿ зыԥҳәыси зхәыҷқәеи ҭахаз, ҩыџьа ахшара драбхеит ҳәа аанацҳауеит Пятый канал.
Витали Калоев иԥшәмаԥҳәыс - Ирина - Владикавказтәи ахшараиурҭаҿы аԥеи аԥҳаи еицлоуит ԥхынҷкәын 25 рзы.
"Ахәыҷқәа ран лгәабзиара шьақәгылоуп. Ахәыҷқәагьы иара убас. Макьана ахьӡ рыцҳамҵац", - ҳәа реиҳәеит Калоев ажурналистцәа.
Урыстәылатәи аҳаирплан Ту-154 аилахәыра DHL аҳаирплан боинги аҳауаҿ еинҟьеит 2002 шықәса ԥхынгәы 1 азы. Аҳаирпланқәа ирҭаз апассаџьырцәа 71-ҩык зегь ҭахеит.
Арыцҳара ихҟьеит авиадиспетчер Питер Нильсен. Иара ихьшәаны Ту-154 аекипаж адҵа риҭеит илаҟәырц азы. Нильсен дыршьит жәабран 24 2004 шықәса рзы.
Ашьра ҟаиҵеит ҳәа агәаанагарала даанкылан иус ӡбаны, ҭакрыла 8 шықәса иқәырҵеит Витали Калоев.
2007 шықәса абҵарамзазы Швеицариа иреиҳаӡоу Афедералтә ӡбарҭа Калоев ихы дақәиҭнатәит.